செல்லையாவுக்குத் திடீரென்று ஏதோ உதயமானது போல் , " டேய் ! ஏண்டா எங்க வீட்டு வாசலிலே வந்து உட்கார்ந்திருக்கே ? போடா... " என்று அதட்டினான். சிறுவன் போகாவிட்டாலும் பயந்துவிட்டான் ; அதனால் டது கையால் தலையைச் சொறிந்துகொண்டு , அதிவேகமாக இலையை வழித்தான். " உங்க வீட்டுக்குப் போயேன் " என்றான் தம்பையா , மழை பலமாகப் பிடித்து விடும்போல இருந்தது.அதற்குள்ளாக அவனை விரட்டிவிட்டு , வீட்டிற்குள் ஓடிவிட வேண்டும் என்று செல்லையாவும் தம்பையாவும் முடிவு கட்டினார்கள். " போடா... இல்லாட்டி உன் மேலே துப்புவேன் " என்றான் தம்பையா.